Public procurement notice: Contract Notice
Published: 2019-05-06
Buyer: Region Midtjylland
Country: DK
Contract type: Services
Procedure: Open procedure
CPV classification: 71500000 | 71530000: Construction consultancy services
Submission deadline: 2019-06-03
Award criteria: The most economic tender

Technical requirements: Udbud af bygherrerådgivning - planlægning/udvikling, etablering og opførelse af dels et Nyt Hospitalsapotek, dels et muligt projekt om et Nyt Hospitalsvaskeri ved Aarhus Universitetshospital
Region Midtjylland udbyder hermed en rammeaftale vedrørende bygherrerådgivning til brug for planlægning/udvikling, etablering og opførelse af dels et Nyt Hospitalsapotek (herefter "Apoteksprojektet"), dels et muligt projekt om et Nyt Hospitalsvaskeri (herefter "Vaskeriprojektet") ved Aarhus Universitetshospital. Udbuddet gennemføres som et offentligt udbud i henhold til Udbudsloven, der implementerer Europa-Parlamentets og Rådets direktiv nr. 2014/24/EU. Udbudsformen betyder, at enhver, der ikke er omfattet af udelukkelsesgrundene, og som opfylder de fastsatte mindstekrav, kan afgive tilbud. Tildelingskriteriet er det økonomisk mest fordelagtige tilbud baseret på det bedste forhold mellem pris og kvalitet med underkriterierne "Team og nøglepersoner", "Pris" og "Proces-/løsningsbeskrivelse".
Region Midtjylland har opstillet 3 mindstekrav for deltagelse i udbuddet, der alle er rettet mod tilbudsgivernes egnethed, og derfor skal dokumenteres via 1, 2 eller 3 referencer.
Det er for det første et mindstekrav, at tilbudsgiveren fremlægger en reference vedrørende detailprojektering af et nybyggeri eller ombygning indenfor EU-GMP regelsættet, og hvor der i referencens nybygningsareal eller ombygningsareal indgik/indgår et areal på mindst 200 m2 EU-GMP arealer. Det projekterede hovedprojektet for det bagvedliggende byggeri skal være afleveret til bygherren indenfor de sidste 5 år regnet fra den 1.5.2019. Ved beskrivelsen af referencen bedes tilbudsgiveren oplyse:
— En beskrivelse af projektet, herunder dets størrelse - både projektet i sin helhed og EU-GMP-arealerne, projektets tidsmæssige udstrækning, samt tidspunktet for hovedprojekts aflevering,
— En kort beskrivelse af tilbudsgiverens ydelser under projektet, herunder rådgiverkontraktens tidsmæssige udstrækning, herunder start og (evt. forventet) sluttidspunkt,
For det andet er det et mindstekrav, at tilbudsgiver fremlægger en reference vedrørende bygherrerådgivningsydelser relateret til et byggeprojekt af tilsvarende størrelse og kompleksitet som Apoteksprojektet, og hvor det bagvedliggende byggeri er afleveret indenfor de sidste 5 år regnet fra den 1.5.2019. Ved et byggeprojekt af tilsvarende størrelse og kompleksitet forstår Region Midtjylland for det første et projekt, med et bruttoareal på mindst 3 000 m2, og for det andet et byggeprojekt, hvori der bl.a. skal/skulle huses enten maskinfaciliteter, produktionsfaciliteter, værkstedsfaciliteter, sygehusfaciliteter eller ren-rumsfaciliteter (herunder f.eks. laboratorie-, vaskeri- eller apoteksfaciliteter eller andre installationstunge faciliteter). Ved beskrivelsen af referencen bedes tilbudsgiveren oplyse:
— En beskrivelse af projektet, herunder dets størrelse og forskellige faciliteter, projektets tidsmæssige udstrækning og tidspunktet for byggeriets aflevering,
— En kort beskrivelse af tilbudsgiverens ydelser under projektet, herunder rådgiverkontraktens tidsmæssige udstrækning, herunder start og (evt. forventet) sluttidspunkt,
For det tredje er det et mindstekrav, at tilbudsgiver fremlægger en reference vedrørende bygherrerådgivningsydelser relateret til et offentligt byggeprojekt, hvor der indenfor de sidste 3 år regnet fra 1.5.2019 enten er gennemført og afsluttet a) et EU-udbud af en totalentreprisekontrakt eller b) et EU-udbud af hhv. totalrådgivning- og et (eller flere) udbud af hoved-/fagentreprisekontrakter. Ved beskrivelsen af referencen bedes tilbudsgiveren oplyse:
— En beskrivelse af projektet, herunder dets størrelse og forskellige faciliteter, udbudsprocessen/udbudsprocesserne hhv. kontraktform i udbuddet/-ene, projektets tidsmæssigeudstrækning og tidspunktet for byggeriets aflevering,
— En kort beskrivelse af tilbudsgiverens ydelser under projektet, herunder rådgiverkontraktens tidsmæssigeudstrækning, herunder start og (evt. forventet) sluttidspunkt,
Der må maksimalt vedlægges 3 referencebeskrivelser, som skal udgøre dokumentationen for opfyldelsen af mindstekravene.
Region Midtjylland accepterer, at der vedlægges separate referenceblade, hvoraf oplysningerne fremgår, og at der i ESPD'et derfor henvises til sådanne vedlagte referenceblade. Beskrivelsen af referencerne skal sikre mulighed for, at Region Midtjylland kan vurdere, om mindstekrav beskrevet ovenfor er opfyldt, og der må gerne indgå billedmateriale. Såfremt en eller flere oplysninger måtte mangle, forbeholder Region Midtjylland sig retten til at berigtige dette efter udbudslovens § 159. Region Midtjylland understreger, at der ikke er pligt til berigtigelse, og at manglende oplysninger derfor vil kunne føre til ukonditionsmæssighed. Tilbudsgiverne anmodes derfor om at være omhyggelige med udformningen.